Mūsējie Latvijas IV olimpiādē 11.07.2016. plkst. 11.45
Latvijas olimpiādē jūlija sākumā Valmierā divos sporta veidos, pludmales volejbolā un šosejas riteņbraukšanā, bija pārstāvēts arī mūsu novads.
Pludmales volejbolisti Kristaps Bolšings un Didzis Kārkliņš jau 1. VII sekmīgi pārvarēja kvalifikācijas barjeru, uzvarot visās 3 spēlēs. Pamatturnīrā 2. VII mūsējie pēc ļoti spraigām cīņām F grupā palika trešie un no tālākām sacensībām izstājās. Par šī sacensību veida augsto līmeni liecina tas, ka dalībnieku vidū bija olimpiskie laureāti Mārtiņš Pļaviņš un Jānis Šmēdiņš.
Šosejas riteņbraukšanā 140 kilometru grupas braucienā finišēja 81 dalībnieks, to vidū arī mūsu Jānis Āboliņš, iegūstot 44. vietu. Jāpiebilst, ka uz starta devās vairāk riteņbraucēju, taču vairāki izstājās.
Paldies mūsu dalībniekiem par atsaucību un cīņassparu, pašvaldībai par atbalstu un sporta dzīves vadītājai Aigai Ūdrei — par organizēšanu.
Alnis AuziņšDalies ar šo rakstu: